Diari Oficial de la Generalitat Valenciana


Sumari del DOGV 6206, del 15-02-2010 (2010/1501)

Notificació de la Resolució de 29 de gener de 2010, de la directora de Producció Agrària, sobre l'expedient CLAN 2008-CS-0002, relatiu a explotacions ramaderes no registrades en el Registre d'Explotacions Ramaderes, pel qual s'acorda l'execució subsidiària de la Resolució de 8 d'abril de 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6206

Data del DOGV
:   15-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1501


Data del document
:   29-01-2010

Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de la Resolució de 29 de gener de 2010, de la directora de Producció Agrària, sobre l'expedient CLAN 2008-CS-0002, relatiu a explotacions ramaderes no registrades en el Registre d'Explotacions Ramaderes, pel qual s'acorda l'execució subsidiària de la Resolució de 8 d'abril de 2009. [2010/1501]  
S'ha intentat dos vegades la notificació a l'interessat o als seus representants i no s'ha pogut realitzar, per causes no imputables a l'administració, de l'acte administratiu que es detalla a continuació i, per tant, es procedix a la publicació de la resolució en el Diari Oficial de la Comunitat Valenciana d'acord amb l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú:  
València, 6 de febrer de 2010  
«Exp. CLAN 2008-CS-0002  
Resolució d'execució subsidiària de la Resolució de 8 d'abril de 2009, de la directora general de Producció Agrària.  
Gregorio Cerdán Hervás, amb DNI i NIF 24015615-O.  
Vist l'expedient CLAN 2008-CS-0002, instruït a Gregorio Cerdán Hervás, amb DNI i NIF 09477565-W, per la Direcció General de Producció Agrària, de la Conselleria d'Agricultura, Pesca i Alimentació, en compliment de les disposicions de l'article 27 de la Llei 6/2003, de 4 de març, de la Generalitat, de Ramaderia de la Comunitat Valenciana, sobre explotacions ramaderes no registrades en el Registre d'Explotacions Ramaderes, per la qual es declara l'obligatorietat d'inscripció en el Registre d'Explotacions Ramaderes de totes les explotacions o unitats productives que es dediquen a l'exercici de l'activitat ramadera, resulta que:  
1. Amb data 20 d'abril de 2008, per mitjà d'acta d'inspecció de la Direcció General de la Policia i de la Guàrdia Civil, SEPRONA, es constata a l'explotació no registrada de la qual és titular Gregorio Cerdán Hervás, la presència de 2 mules, 1 ase, 8 cavalls, 1 bou, 25 cabres, 50 ovelles, 10 gallines i 2 ponis. Per això, els Servicis Territorials de Castelló el requerixen perquè, en un termini de 15 dies, acredite el Registre d'Explotacions Ramaderes de la Comunitat Valenciana.  
2. Per mitjà d'un escrit de la Direcció General de Producció Agrària amb data 19 d'agost de 2008, es requerix Gregorio Cerdán Hervás perquè, en el termini de dos mesos, procedisca a la inscripció en el Registre d'Explotacions Ramaderes de l'Explotació de la seua titularitat objecte de la denúncia, amb l'advertiment que en el cas que no es procedisca a allò que s'ha sol·licitat en termini o si es denega, s'ordenarà el trasllat a l'escorxador de tots els animals de l'explotació.   
3. No consta que el requerit haja sol·licitat la inscripció en el Registre d'Explotacions Ramaderes de la Comunitat Valenciana en el termini concedit per a això. Es requerix el veterinari oficial de l'Oficina Comarcal de la Plana Alta la comprovació, l'informe, el cens i la immobilització cautelar dels animals.  
Segons l'acta núm. 17AOH0003302, amb data 9 de febrer de 2009, del Servici Veterinari Oficial de l'Oficina Comarcal de la Plana Alta, es posa de manifest l'existència de 3 ponis, 5 ases, 1 mul, 8 cavalls, 8 gallines, 1 titot, 22 ovelles, 3 corders, 18 cabres i 3 cabrits reproductores en instal·lacions no inscrites en el Registre d'Explotacions Ramaderes de la Comunitat Valenciana, el propietari de les quals declara ser Gregorio Cerdán Hervás, amb DNI i NIF 70036483-I.  
4. Per mitjà de la Resolució de 8 d'abril de 2009, esta direcció general va acordar ordenar a Gregorio Cerdán Hervás, titular de l'explotació sense registre, situada a la urbanització Mas de la Font, al terme municipal d'Onda, província de Castelló, procedir a traslladar a un escorxador per al sacrifici tots els animals que pertanyen a l'espècie a què es fa referència en l'annex I del Reial Decret 479/2004, de 26 de març, pel qual s'establix i es regula el Registre General d'Explotacions Ramaderes per al seu sacrifici, i sol·licitar prèviament al Servici Veterinari Oficial Comarcal de la Plana Alta una autorització de trasllat en què es reflectisca l'estat sanitari dels animals, tot això en el termini d'un mes a partir de la notificació de l'esmentada resolució administrativa, que va tindre lloc el 17 de juliol de 2009.  
L'esmentada resolució administrativa advertia expressament, de conformitat amb el que s'establix en els articles 95 i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, que en el cas que en el termini l'interessat no complisca el que indica voluntàriament es procedirà a l'execució subsidiària per part de l'administració, els costos de la qual aniran a càrrec del ramader, i que es procedirà al trasllat a l'escorxador o al sacrifici en les condicions que l'administració determine de tots els animals de l'explotació no inscrita.  
5. Amb data 18 de setembre de 2009, a requeriment del SEPRONA, el Servici Veterinari Oficial de l'OCAPA La Plana Alta es persona a la urbanització Mas de la Font d'Onda per a comprovar el nombre d'animals allí presents i les condicions sanitàries de la instal·lació, i s'hi observen 10 equins, 5 porcs, 34 ovins i 112 caprins. Es procedix a la presa de mostres per a avaluar l'estat sanitari dels animals de les espècies ovina, caprina i porcina, la identificació dels animals ovins i caprins, i queden immobilitzats tots els animals. Se li indica l'obligatorietat de legalitzar les instal·lacions, tot això reflectit en l'acta d'inspecció núm. 17AOK0000536.  
El resultat de les anàlisis practicades han donat resultats negatius a la presència de brucel·losi en els animals de l'espècie ovina i caprina i negatiu a pesta porcina clàssica, pesta porcina africana i malaltia vesicular porcina en els animals de l'espècie porcina.  
6. El termini concedit en el requeriment ha transcorregut àmpliament sense que fins al moment s'haja acreditat el seu compliment de la forma indicada.  
Atés que l'administració pot procedir, a través dels seus òrgans i servicis o per persona distinta, a l'execució subsidiària d'allò que s'ha ordenat, quan es tracte d'actes que, per no ser personalíssims, puguen ser realitzats per persona diferent de l'obligat i a costa seu.  
Vistos els antecedents mencionats i l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en virtut de les competències atribuïdes en el Decret 121/2007, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, es dicta la següent resolució:  
Procedir a l'execució subsidiària d'allò que s'ha acordat per mitjà de la Resolució de 8 d'abril de 2009, dictada per este òrgan administratiu, consistent en procedir al sacrifici de tots els animals de renda que pertanyen a l'espècie a què es fa referència en l'annex I del Reial Decret 479/2004, de 26 de març, pel qual s'establix i es regula el Registre General d'Explotacions Ramaderes, que es troben en la mateixa explotació sense registre de la qual és titular Gregorio Cerdán Hervás, situada a la urbanització Mas de la Font, al terme municipal d'Onda, província de Castelló, i el seu trasllat posterior a la planta de tractament de subproductes d'origen animal.  
Esta execució tindrà lloc el dia 23 de febrer de 2010, a les 09.00 hores del matí, a l'explotació esmentada, i es durà a terme per l'Empresa de Transformación Agraria, SA, TRAGSEGA, i es comunicarà igualment a la Direcció General de la Guàrdia Civil de Castelló de la Plana, Servici de Protecció de la Naturalesa, SEPRONA, i al Servici Veterinari Oficial de l'Oficina Comarcal de la Plana Alta.   
La present resolució no posa fi a la via administrativa i contra esta es pot interposar, en el termini d'un mes comptador des de l'endemà de la recepció, un recurs d'alçada davant del secretari autonòmic, de conformitat amb les disposicions dels articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de gener de 2010.- La directora general de Producció Agrària: Laura Peñarroya Fabregat.»